Masjid Katedral Moscow

Masjid Katedral Moscow (, Moskovskaya sobornaya mechet) ialah masjid utama Moscow, Rusia. Ia terletak di Lebuh Olimpiysky, berdekatan Stadium Olimpik di pusat bandar.

 Sejarah 
Struktur asal dibina pada tahun 1904 menurut reka bentuk jurubina Nikolay Zhukov dan telah mengalami beberapa pembinaan semula sejak kemudian. Masjid ini kadangkala dipanggil "Masjid Tatar" kerana jemaahnya kebanyakannya terdiri daripada etnik orang Tatar. Dari segi sosial, Masjid Jamik Moscow selalu dianggap masjid pusat di Rusia. Ia merupakan satu daripada empat masjid di Moscow.

Masjid lama dirobohkan pada 11 September 2011.  Keputusan merobohkannya menimbulkan perbalahan. Pada Jun 2008, masjid ini diiktiraf sebagai objek warisan budaya. Walau bagaimanapun, pada akhir tahun 2008 ia dibuang daripada senarai monumen bersejarah dan seni bina. Oleh itu, pada masa perobohan, ia tidak dilindungi. Terdapat rancangan membina semula masjid ini, dan projek pembinaan semula direka oleh jurubina Ilyas Tazhiyev. Salah satu sebab pembinaan semula kerana bangunan asalnya tersimpang beberapa darjah daripada arah kiblat Mekah. Projek ini termasuk menyahpasang masjid, mengumpulkan semua batu, dan memasang semula dengan arah yang betul. Pada tahun 2009, walau bagaimanapun, Majlis Mufti memecat Tazhiyev, pertama mendakwa mereka akan membuat projek pembinaan semula lagi, dan kemudian merobohkan bangunan mendakwa ia hampir runtuh. Tazhiyev menyatakan selepas perobohan bahawa pembinaan semula masih boleh jadi, dan bangunan tidak hampir runtuh.

Masjid Katedral Moscow menjadi bangunan agama dirobohkan yang pertama di Moscow sejak tahun 1978.

Masjid baru
Masjid baru telah dibina di tapak yang lama. Masjid ini dibuka dengan rasmi pada 23 September 2015. Masjid baru ini mempunyai muatan sepuluh ribu jemaah. Presiden Vladimir Putin dari Rusia, Recep Tayyip Erdoğan dari Turki dan Mahmud Abbas dari Wilayah Palestin bersama dengan pemimpin Islam tempatan menyertai majlis perasmian masjid ini.

Lihat juga

Islam di Rusia
Senarai masjid di Rusia

Rujukan

Pautan luar


  History of Moscow Cathedral Mosque
  The Mosque of all Russia
 Russian mosques

Kategori:Penubuhan 1904 di Empayar Rusia
Kategori:Pembubaran 2011 di Rusia
Kategori:Penubuhan 2015 di Rusia
Kategori:Bangunan dan struktur dirobohkan pada 2011
Kategori:Bangunan dan struktur dirobohkan di Rusia
Kategori:Masjid yang dirobohkan
Kategori:Daerah Meshchansky
Kategori:Masjid di Moscow
Kategori:Masjid siap pada 1904
Kategori:Masjid siap pada 2015
Kategori:Budaya Tatar
Kategori:Masjid abad ke-20
Kategori:Masjid abad ke-21
Kategori:Bangunan dan struktur keagamaan dengan kubah
Moscow